# Joana Marcús Sastre

Joana Marcús Sastre (Fornalutx, 30 de juny de 2000) és una autora de fantasia, ciència-ficció i romanç juvenil mallorquina en castellà. Es va iniciar en l'escriptura en la plataforma digital de lectura i escriptura Wattpad amb 13 anys.
Ha guanyat dos Premis Wattys: per les novel·les Irresistible propuesta el 2016 i Ciutat de fum el 2019. És una de les autores més jóvens a aconseguir tal succés de vendes, atès que el 2021 la seva novel·la Abans de desembre es va posicionar entre les 10 novel·les més venudes en diversos països. Ha publicat 12 llibres en total, dels quals 5 han estat traduïts al català.

## Vida primerenca

De molt jove es va començar a interessar per la lectura i l'escriptura. Als 9 anys, en un projecte escolar, la professora va motivar-la per a no deixar d'escriure per l'originalitat i la bona redacció dels seus texts. Això la va fer sentir segura a l'hora d'escriure breus històries que anava recopilant en un quadern i que li servien com a distracció.
Al voltant dels 11 anys, va descobrir la plataforma digital Wattpad, on va començar a llegir les històries que publicaven altres usuaris fins que finalment als 13 va decidir de publicar-hi les seves.

## Trajectòria

Sota el nom d'usuari juju1255, amb 15 anys ja comptava amb 6 històries publicades en la plataforma Wattpad, però Irresistible propuesta va ser la història que l'hi va donar renom, atès que hi va aconseguir més de 300.000 visites.
Per causa d'aquesta fama sobtada, l'autora va començar a ser víctima d'assetjament escolar, la qual cosa va provocar que Joana s'allunyés completament durant dos anys de Wattpad i de les xarxes socials.
Encoratjada per un professor novament, va reprendre la carrera literària i des de llavors no ha deixat de publicar històries. Malgrat que ha publicat en format físic amb tres editorials, l'autora no abandona la plataforma que la va veure créixer com a autora i encara se la hi pot trobar com a JoanaMarcus, on té més de 979.000 seguidors.
Avui, compagina la faceta d'escriptora amb els estudis de Psicologia a la universitat. Viu a Fornalutx, una vila petita de Mallorca, acompanyada dels seus pares i la seva germana. Interactua diàriament amb més de 667.000 seguidors a Instagram i també disposa d'un canal de YouTube en el qual comparteix l'amor pels llibres, les sèries i les pel·lícules amb la comunitat d'internet.

## Obra
### Meses a tu lado

* Abans de desembre (2018). Disponible en físic, en digital i en català, publicat per Montena.
* Després de desembre (2019). Disponible en físic i en català, publicat per Montena.
* Tres meses (2020). Disponible en físic i en català, publicat per Montena.
* Las luces de febrero (2022). Disponible a Wattpad i en físic i en català, publicat per Montena.

### Trilogia Foc

* Ciutats de fum (2022). Disponible en físic i en català, publicat per Cross Books.
* Ciutats de cendra (2022). Disponible en físic i en català, publicat per Cross Books.
* Ciutats de foc (2022). Disponible en físic i en català, publicat per Cross Books.

### Canciones para ella

* La última nota (2020). Disponible a Wattpad.
* La primera canción (2022). Disponible a Wattpad, història en curs.

### Extraños

* Etéreo (2020). Disponible a Wattpad , en físic i en català.
* Sempiterno (2021). Disponible a Wattpad.

### Leyendas de Braemar

* La reina de las espinas (2021). Disponible a Wattpad.
* El rey de las sombras (2022). Disponible a Wattpad, història en curs.

### Autoconclusius

* Irresistible propuesta (2017). Disponible en físic, publicat per Nova Casa Editorial.
* Tardes de otoño (2021). Disponible a Wattpad.

## Referències

* 1 2 Borràs, Aina. ««Ni jo, ni l’editorial esperàvem tal èxit»». Setmanari Sóller, 19-02-2022. [Consulta: 28 agost 2022].
* 1 2 3 «Joana Marcús: “Mi sueño como escritora sería poder vivir de esto”». El Rastreador de Letras. [Consulta: 2 juliol 2022].
* 1 2 Naya, Eduardo. «Joana Marcús, el triunfo de la literatura juvenil forjada en internet» (en castellà). El País, 04-05-2022. [Consulta: 2 juliol 2022].
* ↑ Valero, Mercè. «Joana Marcús, un fenomen de masses a la Fira del Llibre». IB3 Televisió, 28-05-2022. [Consulta: 28 agost 2022].
* ↑ Ferrer, Clara. «Joana Marcús, la última sensación de Wattpad, abre su gira en Palma» (en castellà). Última Hora, 19-02-2022. [Consulta: 28 agost 2022].
* ↑ Galán, Raquel. «Joana Marcús es la autora más vendida en castellano en la Fira del Llibre de Palma» (en castellà). Diario de Mallorca, 05-06-2022. [Consulta: 2 juliol 2022].
* ↑ S.L, EDICIONES PLAZA. «Joana Marcús: la viralidad que se traduce en superventas» (en castellà). Cultur Plaza. [Consulta: 2 juliol 2022].
* ↑ «Joana Marcús, 20 novelas con 21 años» (en espanyol europeu). escritores.org, 13-06-2022. [Consulta: 28 agost 2022].
* ↑ Abad de Taramona, Vanessa. «Entrevista con Joana Marcús, escritora mallorquina» (en espanyol europeu). Mallorca Caprice, 26-06-2022. Arxivat de l'original el 2022-08-28. [Consulta: 28 agost 2022].
* ↑ Vives, Judith. «Los autores con más cola de la Feria del Libro de Madrid 2022» (en castellà). PlanetadeLibros, 25-05-2022. [Consulta: 28 agost 2022].
* ↑ Oliver, Cati Aina. «Joana Marcús: “Les editorials prioritzen les històries populars”». Veu de Sóller, 17-12-2021. [Consulta: 28 agost 2022].